Komisijos reglamentas (EB) Nr. 39/1999
1999 m. sausio 8 d.
iš dalies keičiantis Reglamentą (EEB) Nr. 2131/93, nustatantį intervencinių agentūrų turimų grūdų pardavimo tvarką ir sąlygas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Komisijos reglamentu (EB) Nr. 923/96 [2], ypač į jo 5 straipsnį,
kadangi Komisijos reglamente (EEB) Nr. 2131/93 [3] su paskutiniais pakeitimais, padarytais Reglamentu (EB) Nr. 2193/96 [4], nustatyta intervencinių agentūrų turimų grūdų pardavimo tvarka ir sąlygos;
kadangi laikui bėgant transporto išlaidos kinta, o kai kurių tokių išlaidų numatyti neįmanoma, ypač kai kalbama apie upių transportą; kadangi dėl biudžeto priežasčių turėtų būti nustatytas didžiausias tokių išlaidų dydis; kadangi tą dydį turi nustatyti intervencinės agentūros ir jis turi būti nurodytas pasiūlymuose;
kadangi Slovėnijoje esantis Koperio uostas buvo įprastinis Austrijos išvežimo uostas prieš Austrijai įstojant į Europos Sąjungą; kadangi dėl to Koperio uostą būtina pripažinti Bendrijos grūdų išvežimo vieta, kad būtų galima grąžinti transporto išlaidas;
kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2131/93 7 straipsnio 2a dalis pakeičiama taip:
"2a. Jeigu valstybės narės neturi jūrų uostų, gali būti numatyta nukrypimo nuo ankstesnės dalies galimybė, o jeigu eksportuojama iš jūrų uosto, numatyti mažiausių transporto išlaidų nuo saugojimo vietos iki tikrosios išvežimo vietos finansavimą, neviršijant kvietimuose dalyvauti konkursuose nurodytų maksimalių dydžių. Šioje dalyje Slovėnijos Koperio uostas gali būti laikomas išvežimo vieta."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. sausio 8 d.